ОСНОВНИОТ СУД БИТОЛА преку стечајниот судија – Снежана Дојчиновска постапувајќи по предлогот на должникот –Друштво за производство, трговија и услуги ФАБРИАНО ДООЕЛ увоз-извоз Битола со седиште на ул.Димитар Влахов бр. 50А Битола за отворање на стечајна постапка над должникот Друштво за производство, трговија и услуги ФАБРИАНО ДООЕЛ увоз-извоз Битола, вон рочиште на ден 12.12.2023г. го донесе следното:

Р Е Ш Е Н И Е

СЕ ПОВЕДУВА претходна постапка за утврдување на причините за отворање на стечајна постапка над Друштво за производство, трговија и услуги ФАБРИАНО ДООЕЛ увоз-извоз Битола со седиште на ул. Димитар Влахов бр.50А Битола со ЕМБС на должникот 7554753 и даночен број 4002021564866 со шифра на дејност 47.42 Трговија на мало со телекомуникациска опрема во специјализирани продавници, со жиро сметка број 290-0000024370-79 депонент на ТТК Банка Ад Скопје.

Се закажува рочиште за испитување на условите за отворање на стечајната постапка на ден 27.12.2023 год. во 13.00 часот во судница бр.55 .

Против ова Решение жалба не е дозволена.

СЕ ОПРЕДЕЛУВААТ СЛЕДНИТЕ МЕРКИ ЗА ОБЕЗБЕДУВАЊЕ:

За привремен стечаен управник се определува овластен стечаен управник Даниела Блажевска.

СЕ ЗАБРАНУВА располагање со имотот на должникот,освен со претходно одобрение на привремениот стечаен управник.

СЕ ЗАДОЛЖУВА привремениот стечаен управник да го заштити имотот на должникот со сите соодветни средства, да дава согласност на органите на управување на должникот за водење на работењето се до донесувањето на одлука за отворање на стечајна постапка со цел да се избегне значително намалување на имотот и да се испита дали од имотот на должникот можат да се намират трошоците на постапката и да се намират обврските спрема доверителите и да изготви извештај за економско-финансиската-состојба на должникот.

СЕ ЗАДОЛЖУВА должникот да му овозможи на привремениот стечаен управник да влезе во неговите деловни простории за да може да ги спроведе потребните дејствија како и да му допушти увид во трговските книги и неговата деловна документација.

СЕ ЗАБРАНУВА одредување или спроведување на присилно извршување или обезбедување против должникот.

СЕ ПОВИКУВААТ должниците на должникот и должниковите солидарни должници и гаранти без одлагање да ги исполнат своите обврски кон должникот.

Да се објави Оглас во Сл.весник на РСМ и на огласна табла на судот и во Централен регистер на РСМ.

О б р а з л о ж е н и е

Предлагачот односно должникот Друштво за производство, трговија и услуги ФАБРИАНО ДООЕЛ увоз-извоз Битола, предлог до овој Суд за отворање на стечајна постапка над должникот Друштво за производство, трговија и услуги ФАБРИАНО ДООЕЛ увоз-извоз Битола. Должникот и во понатамошното работење не ќе може да ги подмирува доспеаните обврски заради лошите финансиски резултати од работењето,затоа должникот предлага судот да отвори стечајна постапка.

Постапувајќи по предлогот согласно чл.54 од Законот за стечај судот најде дека се исполнети условите за поведување претходна постапка за утврдување на причините за отворање на стечајна постапка над должникот,поради што одлучи како во изреката под став 1 на ова Решение.

Судот одлучи како во став 2 од изреката на Решението во смисла на член 54 став 5 од законот за стечај.

Постапувајќи во смисла на член 58 став 1 и став 2 точка 1,2,3 и 4 од член 59 став 1 и став 4 од ЗС,судот определи мерки за обезбедување како во став 2 од изреката на Решението со кои до донесување на одлуката по Предлогот за отворање на стечајна постапка би се спречило да настанат такви промени во финансискиот статус и имот во финансиската положба на должникот по член 60 од ЗС.

Стечаен судија

Снежана Дојчиновска

ПРАВНА ПОУКА: Против ова Решение жалба не е дозволена.

Д-Н: Предлагачот –

Должникот

Привремениот стечаен управител

Централен регистер на РСМ

Огласна табла

Web страната на судот